section_heading: Funkcije četvrtog suca
paragraph_text: U praksi, četvrti sudac je glavna osoba koja nadgleda sve događaje neposredno izvan terena. Zapisuje svoja zapažanja o utakmici i brine se da glavni sudac ne napravi teže tehničke pogreške, kao npr. dodjeljivanje kartona krivom igraču ili zadržavanje igrača u igri nakon crvenog kartona (Graham Poll nije isključio Vatrenog Josipa Šimunića tijekom Svjetskog prvenstva 2006. u utakmici protiv Socceroosa nakon drugog žutog kartona, već tek nakon trećeg).